SET ปิดเช้าบวก 11 จุด รับรัฐคลายกฎคุมโควิด-กระตุ้นท่องเที่ยวเพิ่ม
SET ปิดเช้าบวก 11 จุด แรงซื้อกลุ่มเปิดเมืองหนุน รับรัฐคลายกฎคุมโควิดและเปิดเมืองมากขึ้น รวมทั้งการกระตุ้นภาคท่องเที่ยว ให้แนวต้านที่ 1,640-1,645 จุด แนวรับที่ 1,630 จุด
SET ปิดเช้าบวก 11 จุด แรงซื้อกลุ่มเปิดเมืองหนุน รับรัฐคลายกฎคุมโควิดและเปิดเมืองมากขึ้น รวมทั้งการกระตุ้นภาคท่องเที่ยว ให้แนวต้านที่ 1,640-1,645 จุด แนวรับที่ 1,630 จุด
25 พ.ค. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้ปรับตัวขึ้นหรือเคลื่อนไหวในแดนบวก ทิศทางเดียวกับภูมิภาคฟื้นตัวจากเมื่อวานนี้ปรับลงไปรับความกังวลอัตราเงินเฟ้อเร่งตัวขึ้นและกังวลธนาคารกลางสหรัฐ (เฟด) จะปรับขึ้นดอกเบี้ยแรงกว่าคาด
ขณะที่ปัจจัยในประเทศหนุนตลาดจากรัฐผ่อนคลายมาตรการควบคุมโควิด-19 และเปิดประเทศมากขึ้น รวมทั้งอาจมีมาตรการกระตุ้นเศรษฐกิจเพิ่มเติมหนุนภาพตลาดโดยรวม
สำหรับแนวโน้มตลาดในช่วงบ่าย นางสาวธีรดา กล่าวว่า คาดว่าจะอ่อนตัวลงให้ระมัดระวังการลงทุน หลังจากเช้านี้ปรับขึ้นไปแล้วกว่า 10 จุด และยังต้องรอติดตามรายงานการประชุมเฟด.(FED Minutes) ครั้งล่าสุดว่ากรรมการแต่ละคนมีความเห็นอย่างไร หากมีท่าที Aggressive มากกว่าคาดว่าอาจทำให้ตลาดปรับลง วันนี้ให้แนวต้านที่ 1,640-1,645 จุด แนวรับที่ 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 1,690.61 ล้านบาท ปิดที่ 69.75 บาท เพิ่มขึ้น 0.75 บาท
OR มูลค่าการซื้อขาย 1,036.92 ล้านบาท ปิดที่ 27.00 บาท เพิ่มขึ้น 0.25 บาท
JMT มูลค่าการซื้อขาย 1,003.56 ล้านบาท ปิดที่ 75.75 บาท เพิ่มขึ้น 1.50 บาท
PTT มูลค่าการซื้อขาย 944.60 ล้านบาท ปิดที่ 37.00 บาท ราคาไม่เปลี่ยนแปลง
CPALL มูลค่าการซื้อขาย 928.30 ล้านบาท ปิดที่ 63.75 บาท ลดลง 0.25 บาท